L’Audiència espanyola ha dictat una providència en què deixa trenta dies a Josep Miquel Arenas, ‘Valtònyc’, perquè aconsegueixi una suspensió de la condemna pel Tribunal Constitucional espanyol. Altrament, haurà d’ingressar a la presó. Valtònyc va ser condemnat a tres anys i mig de presó acusat d’haver calumniat i injuriat de manera greu la corona espanyola i enaltit el terrorisme en les seves cançons.

La defensa de Valtònyc havia demanat a l’Audiència, tribunal que el va condemnar, la suspensió de la pena, però li ha contestat que aquesta decisió és competència del Tribunal Constitucional.

Una volta confirmada la decisió de l’Audiència, Valtonyc ha escrit que la justícia a Espanya és molt ràpida quan es tracta dels pobres. ‘De mil quatre-cents polítics imputats per corrupció tan sols setanta són a la presó. Tenim la policia vuit hores al dia revisant piulets i cançons i encara no sap qui és M. Rajoy.’

Josep V. @valtonyc La justicia en España es muy rápida cuando se trata de los pobres. De 1400 políticos imputados por corrupción solo 70 están en prisión. Tenemos a la policía 8h al día revisando tweets y canciones y aún no se sabe quien es M.Rajoy. https://twitter.com/elmundobaleares/status/984717200790519808 … 1.047

1.055 persones estan parlant sobre això Informació i privacitat dels Anuncis del Twitter

El motiu de les acusacions era la cançó ‘No al Borbó’. Segons l’acusació, la cançó atempta contra la monarquia espanyola i demostra suport a ETA i als GRAPO. Podeu escoltar-la ací:

https://www.vilaweb.cat/noticies/laudiencia-dicta-lingres-a-preso-de-valtonyc-daqui-a-trenta-dies/